Jadrová elektráreň Fessenheim v júni 2010.
**Jadrová elektráreň Fessenheim** (franc. *Centrale nucléaire de Fessenheim*), je bývalá jadrová elektráreň nachádzajúca sa v obci Fessenheim v Alsasku vo východnom Francúzsku.

Nachádzala sa pri hraniciach s Nemeckom a Švajčiarskom. Produkovala 70% energie Alsaska.

História a technické informácie
-------------------------------

Fessenheim bola najstaršia jadrová elektráreň vo Francúzsku. Jej základom boli dva tlakovodné reaktory (PWR – Pressurized Water Reactor), každý s výkonom 900 MW. Stavba bola zahájená v roku 1970 a zariadenie bolo sprevádzkované v roku 1977. Je postavená na brehu Veľkého alsaského kanála z ktorého čerpala vodu na chladenie v objeme v ročnom množstve 2,5 kilometra kubického.

### Bloky

| Reaktor | Typ reaktoru | Výkon | Zahájenie výstavby | Pripojenie k sieti | Uvedenie do komerčnej prevádzky | Ukončenie prevádzky |
| --- | --- | --- | --- | --- | --- | --- |
| Čistý | Hrubý |
| Fessenheim-1 | CP0 | 880 МW | 920 МW | 1. september 1971 | 6. apríla 1977 | 1. januára 1978 | 22. februára 2020 |
| Fessenheim-2 | CP0 | 880 МW | 920 МW | 1. februára 1972 | 7. októbra 1977 | 1. apríla 1978 | 29. júna 2020 |

Odstavenie
----------

Elektráreň nebola vo Francúzsku obľúbená kvôli svojmu veku a umiestneniu v oblasti náchylnej na zemetrasenia. Podľa švajčiarskej štúdie z roku 2007 boli seizmické riziká pri výstavbe podhodnotené. Problémom mohli byť aj záplavy. Francúzsky prezident François Hollande v rámci predvolebnej kampane v roku 2014 sľúbil uzavretie elektrárne do roku 2016. V apríli 2014 bola dočasne odstavená kvôli menším problémom. Menšie problémy mala elektráreň aj v 90. rokoch a v prvej dekáde 21. storočia: elektrické chyby, praskliny v kryte reaktora, chemickú chybu, znečistenie vody, únik paliva a život neohrozujúce ožiarenie pracovníkov.

Pôvodná životnosť elektrárne bola 40 rokov. Odstavenie potvrdil prezident Emmanuel Macron v roku 2018. Prvý reaktor bol odstavený z elektrickej siete 22. februára 2020, druhý v 29. júna 2020 o 23:00. Počas nasledujúcich troch rokoch malo z elektrárne byť odvezené vyhorené palivo a počas ďalších 15 rokov by elektráreň mala byť kompletne zlikvidovaná. Iné zdroje uvádzajú, že by sa tak nemalo stať pred rokom 2040. Zatvorením elektrárne okolie príde o 1 000 pracovných miest v elektrárni a o ďalších 1 100, ktoré boli na elektrárni závislé. Na odstraňovanie paliva bude potrebných 294 pracovníkov, po odstránení 60 na kompletnú likvidáciu bývalej elektrárne.

Referencie
----------

1. 1 2 3 4 5 6   *France's oldest nuclear plant Fessenheim shuts down* [online]. bbc.com, 2020-06-30, [cit. 2023-09-23]. Dostupné online.
2. 1 2   *France completes closure of Fessenheim plant* [online]. world-nuclear-news.org, 2020-06-30, [cit. 2023-09-23]. Dostupné online.
3. ↑  La centrale de Fessenheim[nefunkčný odkaz]
4. ↑  Eléments de diagnostic de la partie française Archivované 2016-03-03 na Wayback Machine *Agence de l'Eau Rhin Meuse*
5. ↑   *Fessenheim 1, France* [online]. Londýn: World Nuclear Association, [cit. 2023-09-23]. Dostupné online.
6. ↑   *Fessenheim 2, France* [online]. Londýn: World Nuclear Association, [cit. 2023-09-23]. Dostupné online.
7. 1 2  Lidovky.cz. Nejstarší jadernou elektrárnu ve Francii odstavili z provozu kvůli nehodě. *Lidovky.cz* (Praha: MAFRA), 2014-04-19. Dostupné online [cit. 2023-09-23]. ISSN 1213-1385.
8. 1 2 3 4   *End of the line for Fessenheim as France's oldest nuclear plant shuts down* [online]. france24.com, 2020-06-30, [cit. 2023-09-23]. Dostupné online.
9. 1 2  Agence France-Presse. France's oldest nuclear reactor to finally shut down. *The Guardian* (Londýn: Guardian News and Media Limited), 2020-06-28. Dostupné online [cit. 2023-09-23]. ISSN 0261-3077.

Iné projekty
------------

Commons
* Spolupracuj na Commons Commons ponúka multimediálne súbory na tému **Jadrová elektráreň Fessenheim**

Zdroj
-----


|  |  |
| --- | --- |
| Portal | Francúzsky portál |

*Tento článok je čiastočný alebo úplný preklad článku Jaderná elektrárna Fessenheim na českej Wikipédii.*